
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1155 

19 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και συγκρότηση Επιτροπής Εποπτείας για τη 
διενέργεια των Τεχνικών εμπειρογνωμοσυνών επί 
των προτάσεων της πρόσκλησης 108 του Ε.Π. Κοι¬ 
νωνία της Πληροφορίας. 1 

Ρύθμιση θεμάτων επιχορήγησης της ΚτΠ Α.Ε. μέσω 
του Προγράμματος Δημοσίων Επενδύσεων, ως Τε¬ 
λικού Δικαιούχου στο πλαίσιο του Επιχειρησιακού 
Προγράμματος «Κοινωνία της Πληροφορίας» του 
Κοινοτικού Πλαισίου Στήριξης 2000-2006, για την 
εφαρμογή Δράσεων Κρατικών Ενισχύσεων, σύμ¬ 
φωνα με το άρθρο 35 του ν. 3016/2002 (ΦΕΚ 


110/Α/2002). 2 

Παροχή της εγγύησης του Ελληνικού Δημοσίου προς 
την τράπεζα ΑΙΡΗΑ ΒΑΝΚ για την κάλυψη δανείου 
του Οργανισμού Σιδηροδρόμων Ελλάδος (ΟΣΕ) 

ποσού 520.000.000 ευρώ. 3 

Πρόγραμμα Απόκτησης Εργασιακής Εμπειρίας 
(δίαρθ) στις Δημόσιες Υπηρεσίες χωρικής αρμο¬ 
διότητας Περιφέρειας Κρήτης (Ν. Ρεθύμνου). 4 


Συγκρότηση Επιτροπής στο Υπουργείο Απασχόλησης 
και Κοινωνικής Προστασίας για τη μεταφορά στο 
εθνικό δίκαιο της χώρας μας της Οδηγίας 
2003/72/ΕΟ «για την συμπλήρωση του καταστατι¬ 
κού του ευρωπαϊκού συνεταιρισμού, όσον αφορά 
το ρόλο των εργαζομένων». 5 


ΑΠΟΦΑΣΕΙ Σ 

Αριθ. 7272 - Δ/Φ54 (1) 

Σύσταση και συγκρότηση Επιτροπής Εποπτείας για τη 
διενέργεια των Τεχνικών εμπειρογνωμοσυνών επί των 
προτάσεων της πρόσκλησης 108 του Ε.Π. Κοινωνία 
της Πληροφορίας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το ν. 2860/2000 (ΕΚ 251/Α/14.11.2000) «Διαχείριση, 


Παρακολούθηση, Έλεγχος Κοινοτικού Πλαισίου Στήρι¬ 
ξης και άλλες διατάξεις», όπως τροποποιήθηκε με τον ν. 
3193/2003, αρθρ. 17 (ΦΕΚ 266 Α/20.11.2003) «Κανόνεςτι¬ 
μολόγησης, ρυθμίσεις Φ.Π.Α, ηλεκτρονικών υπηρεσιών 
και άλλες διατάξεις». 

2. Το ν. 1558/1985 «Κυβέρνηση και Κυβερνητικά Όργα¬ 
να», όπως τροποποιήθηκε με τις παραγράφους 4 και 8 του 
άρθρου 7 του ν. 1943/1991 (ΦΕΚ 50/Α) και του άρθρου 
29Ατου ίδιου νόμου που προστέθηκε με το άρθρο 27 του 
ν. 2081/1992 (ΦΕΚ 137/Α/1985) και (ΦΕΚ 154/Α/1992) και 
αντικαταστάθηκε με το άρθρο 1 παρ. 2α του ν. 2469/1997 
(ΦΕΚ38/Α). 

3. Τον. 3205/2003 (ΦΕΚ297/23.12.2003) άρθρο 17«Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου ΝΠΔΔ και ΟΤΕ, μονίμων στελεχών των Ενόπλων 
Δυνάμεων και αντίστοιχων της Ελληνικής Αστυνομίας του 
Πυροσβεστικού και λιμενικού Σώματος και άλλες συνα¬ 
φείς Διατάξεις.» 

4. Το π.δ. 81/21.3.2002 (ΦΕΚ 57Α/21.3.2002) περί συγ¬ 
χώνευσης των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών. 

5. Το π.δ. 4/2002 (ΦΕΚ 3/Α/14.1.2002) «Εκτέλεση ενερ¬ 
γειών τεχνικής βοήθειας -στήριξης και διαχείριση των 
αντίστοιχων πόρων». 

6. Τηνυπ’ αριθμ. 41637/ΔΙΟΕ 769 (ΦΕΚ 1502/Β/8.12.2000), 
κοινή υπουργική απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εθνικής Οικονομίας 
και Οικονομικών (κοινή υπουργική απόφαση) «Σύσταση Ει¬ 
δικής Γραμματείας για την Κοινωνία της Πληροφορίας και 
Ειδικής Υπηρεσίας Διαχείρισης του ΕΠ «ΚτΠ», όπως ισχύει. 

7. Την υπ’ αριθμ. Ο (2001) 551/14.3.2001 απόφαση της 
Ε.Ε. για την έγκριση του ΕΠ «ΚτΠ» το οποίο εντάσσεται 
στο Κοινοτικό Πλαίσιο Στήριξης για τις κοινοτικές διαρ¬ 
θρωτικές παρεμβάσεις στις περιφέρειες που υπάγονται 
στο στόχο αρθρ. 1 στην Ελλάδα (2000/ΘΒ/16/1/ΡΟ/023), 
όπως ισχύει. 

8. Την υπ’ αριθμ. 16421/340/5.4.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών για τον διορισμό του Ειδικού Γραμματέα (ΦΕΚ 
101 Γ/6.4.2004). 

9. Την υπ’ αριθμ. 49756/17.12.2004 απόφαση του 
Υπουργού Οικονομίας και Οικονομικών για την απόσπα¬ 
ση, διορισμό και ανάθεση καθηκόντωντου Προϊσταμένου 
της ΕΥΔ ΕΠ «ΚτΠ». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. Την υπ’ αριθμ. 1466/ΕΥΣ 105/17.1.2002 απόφαση του 
Υφυπουργού Οικονομίας και Οικονομικών (ΦΕΚ 78 Β/ 
29.1.2002) για τον καθορισμό ενεργειών Τεχνικής Βοήθει¬ 
ας. 

11. Τον υπ’ αριθμ. 953/14.3.2002 Οδηγό Διαδικασιών 
και Επιλέξιμων Ενεργειών Τεχνικής Βοήθειας Στήριξης 
ΚΠΣ 2000-2006, του Υπουργείου Εθνικής Οικονομίας, 
όπως ισχύει, και την υπ’ αριθμ. 60630/ΕΥΣ 5671 /16.9.2003 
εγκύκλιο του Υπ. Οικονομίας και Οικονομικών για την εξει- 
δίκευση της εφαρμογής του π.δ. 4/2002. 

12. Την υπ’ αριθμ. 9573/ΕΥΣΑΑΠ 178/11.3.2005 απόφα¬ 
ση του Υφυπουργού Οικονομίας και Οικονομικών έγκρι¬ 
σης του ετήσιου προγράμματος Τεχνικής Βοήθειας της 
ΕΥΔ ΕΠ «ΚτΠ» για το έτος 2005 και την υπ’ αριθμ. 
24313/ΕΥΣΣΑΠ1347/30.6.2005 απόφαση τροποποίησής 
του. 

13. Την υπ’ αριθμ. 38243/ΔΙΟΕ922/28.9.2004 (ΦΕΚ 
1496Β/6.10.2004) απόφαση του Υπουργού Οικονομίας 
και Οικονομικών για την «Κατάργηση Επιτροπών και Ομά¬ 
δων Εργασίας». 

14. Ότι με την παρούσα απόφαση δεν προκαλείται δα¬ 
πάνη. 

15. Τις ανάγκες της Υπηρεσίας για την εφαρμογή του 
Ε.Π. «Κοινωνία της Πληροφορίας» (άρθρο 1 παρ. 2 π.δ. 
4/2002). 

16. Την υπ’ αριθμ. 152595/κτπ6888-Β3/14.7.2004 και 
την υπ’ αριθμ. 153360/κτπ9910-Β3/25.10.2004 τροποποί¬ 
ηση της Πρόσκλησης για υποβολή προτάσεων στο πλαί¬ 
σιο του Μέτρου 3.1: «Δημιουργία ευνοϊκού ψηφιακού πε¬ 
ριβάλλοντος για την οικονομική δραστηριότητα» του Επι¬ 
χειρησιακού Προγράμματος Κοινωνία της Πληροφορίας 
του ΓΚΠΣ, σε εφαρμογή του άρθρου 46 του Γενικού Κα¬ 
νονισμού 1260/1999της ΕΕ. (Β' ΚΥΚΛΟΣ). 

17. Το από 6.7.2005 αίτημα της Μονάδας Β για την σύ¬ 
σταση και συγκρότηση Επιτροπή Εποπτείας. 

18. Την ανάγκη για την αξιολόγηση του ΕΠ Κ.τ.Π, απο¬ 
φασίζουμε: 

Α. Την σύσταση Επιτροπής Εποπτείας για τη διενέργεια 
των Τεχνικών εμπειρογνωμοσυνών επί των προτάσεων 
της πρόσκλησης 108 του ΕΠ Κ.τ.Π . 

Α1. Ο αριθμός των μελών: Τρία τακτικά και τρία ανα¬ 
πληρωματικά. 

Α2. Ειδικότητες - Προσόντα Μελών: 

• Λεπτομερής γνώση των στόχωντου Μέτρου3.1 καιει- 
δικότερατης Πρόσκλησης 108 του ΕΠ «ΚτΠ». 

• Εμπειρία και τεχνογνωσία σε θέματα Ηλεκτρονικών 
Αγορών, Υπηρεσιών και Συστημάτων Πληροφόρησης. 

• Λεπτομερής γνώση και δυνατότητες τεκμηριωμένης 
ερμηνείας των ειδικών συνοδευτικών εντύπων της Πρό¬ 
σκλησης 108. 

• Λεπτομερής γνώση, εμπειρία και δυνατότητες άμε¬ 
σης ανταπόκρισης σε ανάγκες πληροφοριακής υποστή¬ 
ριξης της διαδικασίας. 

• Γνώσεις Μηχανογραφικής Υποστήριξης. 

Α3. Σκοπός της Επιτροπής: Η Εποπτεία των τεχνικών 
εμπειρογνωμοσυνών των προτάσεων που υποβλήθηκαν 
στο πλαίσιο της Πρόσκλησης 108 του Μέτρου 3.1 «Δημι¬ 
ουργία ευνοϊκού ψηφιακού περιβάλλοντος για την οικο¬ 
νομική δραστηριότητα», κατηγορία πράξης 3 «Ενδυνά¬ 
μωση δομών στήριξης μικρομεσαίων επιχειρήσεων 
(ΜΜΕ)» και συγκεκριμένα στην υποκατηγορία 2 «Ενίσχυ¬ 


ση κλαδικών ή τοπικών έργων παροχής υπηρεσιών ηλε¬ 
κτρονικού εμπορίου σε ΜΜΕ (δημιουργία θ-γπ3γΙ<θΙ- 
ρΐ3065, ηλεκτρονικών εκθέσεων, παίπί ροάαίε κ.τ.λ.) από 
φορείς του Δημοσίου ή άλλους κοινωνικούς, συλλογι¬ 
κούς και επαγγελματικούς φορείς.» για τη διασφάλιση 
της ομαλής και απρόσκοπτης διενέργειάς τους. 

Α4. Έργο της Επιτροπής: Η εποπτεία της διαδικασίας 
των εμπειρογνωμοσυνών Πρόσκλησης 108 του Μέτρου 
3.1.Ειδικότερα η επιτροπή θα κληρώσει τους φακέλους 
των προτάσεων στους εμπειρογνώμονες θα δέχεται τις 
ερωτήσεις των εμπειρογνωμόνων και θα συνεδριάζει για 
να δίνει τεκμηριωμένες απαντήσεις και θα επιλύει τεχνικά 
προβλήματα που τυχόν ανακύψουν για τον λόγο ότι οι 
Εμπειρογνωμοσύνες θα εκπονηθούν σε ηλεκτρονική 
μορφή. 

Γ ια κάθε συνεδρίαση της Επιτροπής θα τηρούνται Πρα¬ 
κτικά τα οποία μετά το πέρας των εργασιών της θα τα δια¬ 
βιβάσει με Υπηρεσιακό σημείωμα του προϊσταμένου της 
Μονάδας Β' που θα βεβαιώνει ότι ολοκληρώθηκε το έργο 
της στη Μονάδα Δ'. 

Στο τελικό πρακτικό θα αναφέρεται πόσες και ποιές 
εμπειρογνωμοσύνες πραγματοποιήθηκαν ανά εμπειρο¬ 
γνώμονα. 

Α5. Η χρονική διάρκεια λειτουργίας της Επιτροπής ορί¬ 
ζεται από την ημερομηνία δημοσίευσης της παρούσας 
στην Εφημερίδα της Κυβερνήσεως έως την ολοκλήρωση 
της διαδικασίας εκπόνησης όλων των εμπειρογνωμοσυ- 
νώντωνπροτάσεωντηςπρόσκλησης 108που υπολογίζε¬ 
ται να έχουν διενεργηθεί μέχρι τις 30.9.2005. 

Η επιτροπή θα λειτουργεί εκτός ωραρίου απασχόλησης 
και θα πραγματοποιήσει μέχρι 4 συνεδριάσεις καθ όλη τη 
διάρκεια της λειτουργίας της. 

Α6. Η αμοιβή της Επιτροπής θα ορισθεί σύμφωνα με τον 
ν. 3205/2003 (ΦΕΚ 297/23.12.2003) άρθρο 17. 

Β. Την συγκρότηση της Επιτροπής ως εξής: 

1. Ηλίας Αλεξανδρής Υπάλληλος της ΜΟΔ ΑΕ αποσπα¬ 
σμένος στην ΕΥΔ ΕΠ Κ.τΠ, χειριστής του Μέτρου 3.1 ως 
υπεύθυνος της πρόσκλησης 108, Π Ε Μηχανικός Υπολογι¬ 
στών, ως Συντονιστής της επιτροπής με αναπληρωτή το 
Διονύση Μωράκη Υπάλληλο της ΜΟΔ ΑΕ αποσπασμένο 
στην ΕΥΔ ΕΠ ΚτΠ, ΠΕ Πληροφορικής. 

2. Θεοδώρα Ζαχαριά Υπάλληλος της ΜΟΔ ΑΕ αποσπα¬ 
σμένη στην ΕΥΔ ΕΠ ΚτΠ, χειρίστρια του Μέτρου 3.1 ως 
υπεύθυνη της πρόσκλησης 33 πρώτου κύκλου του ιδίου 
έργου, ΠΕ Πληροφορικής, ως μέλος με αναπληρώτρια 
την Ευγενία Μιχαηλίδου Υπάλληλο της ΜΟΔ ΑΕ αποσπα¬ 
σμένη στην ΕΥΔ ΕΠ ΚτΠ, χειρίστρια Μονάδας Β', ΠΕ Οι¬ 
κονομικού. 

3. Δημήτριος Κανετάκης Υπάλληλος της ΜΟΔ ΑΕ απο¬ 
σπασμένος στην ΕΥΔ ΕΠ ΚτΠ, Υπεύθυνος Μηχανογρά- 
φησηςτης ΕΥΔ ΕΠ ΚτΠ, ως μέλος με αναπληρωτή τον Πέ¬ 
τρο Κουτζαμποϊκίδη Υπάλληλο της ΜΟΔ ΑΕ αποσπασμέ¬ 
νος στην ΕΥΔ ΕΠ ΚτΠ, Υπεύθυνο του γραφείου ΟΠΣ της 
ΕΥΔ ΕΠ ΚτΠ. 

Χρέη Γραμματειακής Υποστήριξης της Επιτροπής θα 
εκτελεί το μέλος θεοδώρα Ζαχαριά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

Αριθ. 7645-Β (2) 

Ρύθμιση θεμάτων επιχορήγησης της ΚτΠ Α.Ε μέσω του 
Προγράμματος Δημοσίων Επενδύσεων, ως Τελικού 
Δικαιούχου στο πλαίσιο του Επιχειρησιακού Προ¬ 
γράμματος «Κοινωνία της Πληροφορίας» του Κοινοτι¬ 
κού Πλαισίου Στήριξης 2000-2006, για την εφαρμογή 
Δράσεων Κρατικών Ενισχύσεων, σύμφωνα με το άρ¬ 
θρο 35 του ν. 3016/2002 (ΦΕΚ 110/Α/2002). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του Κώδικα νομοθεσίας για την Κυβέρ¬ 
νηση και τα κυβερνητικά όργανα του άρθρου πρώτου του 
π.δ. 63/2005 (ΦΕΚΑ/98). 

2. Το ν. 2860/2000 και ειδικότερα τα άρθρα 1,5, 11 και 
24 (ΦΕΚ251/Α). 

3. Το άρθρο 35 του ν. 3016/2002 «Εταιρική διακυβέρνη¬ 
ση, θέματα μισθολογίου και άλλες διατάξεις» (ΦΕΚ 110/Α/ 
2002 ). 

4. Τοπ.δ. 178/2000 «Οργανισμόςτου Υπουργείου Εθνι¬ 
κής Οικονομίας» (ΦΕΚ 165/Α). 

5. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57/Α). 

6. Τον Κανονισμό (ΕΚ) 1260/1999 του Συμβουλίου της 
21.6.1999. 

7. Τον Κανονισμό 1685/2000 της Επιτροπής της 
28.7.2000 όπως τροποποιήθηκε από τον Κανονισμό (ΕΚ) 
448/2004 και ισχύει. 

8. Την κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Εθνικής Οικονο¬ 
μίας και Οικονομικών με αριθμ. 10071 της 23.3.2001 «Σύ¬ 
σταση ανώνυμης Εταιρείας “Κοινωνία της Πληροφορίας 
Α.Ε.”» (ΦΕΚ324/Β). 

9. Την κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Εθνικής Οικονο¬ 
μίας και Οικονομικών υπ’ αριθμ. 4764 της 10.10.2001 
«Υπηρεσιακός Οργανισμός και Γενικός Κανονισμός Προ¬ 
σωπικού της Ανώνυμης Εταιρείας “Κοινωνία της Πληρο¬ 
φορίας Α.Ε.”» (ΦΕΚ 1340/Β). 

10. Την κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Εθνικής Οικονο¬ 
μίας και Οικονομικών με αριθμ. 263 της 24.4.2002 «Κύρω¬ 
ση του Κανονισμού Προμηθειών της Εταιρείας “Κοινωνία 
της Πληροφορίας Α.Ε.”» (ΦΕΚ528/Β). 

11. Την υπ’ αριθμ. Ε (2000) 3405/28.11.2000 απόφαση 
της Επιτροπής με την οποία εγκρίνεται το Κ.Π.Σ. 2000- 
2006 και τις υπ’ αριθμ. Ε(2001 )2010/26.7.2001, 
Ε(2003)5387/29.12.2003,Ε(2004)2412/3.12.2004 αποφά¬ 
σεις με τις οποίες αυτή τροποποιείται. 

12. Την υπ’ αριθμ. 0(2001)551/14.3.2001 απόφαση της 
Επιτροπής με την οποία εγκρίνεται το Επιχειρησιακό 
Πρόγραμμα «Κοινωνία της Πληροφορίας» που εντάσσε¬ 
ται στο Κ.Π.Σ. για τις κοινοτικές διαρθρωτικές παρεμβά¬ 
σεις στην Ελλάδα και τις υπ’ αριθμ. αποφάσεις Ε(2001) 
2010/26.7.2001, 0(2004)5868/29.12.2004 με τις οποίες 
αυτή τροποποιείται. 

13. Το συμπλήρωμα προγραμματισμού του Επιχειρη¬ 
σιακού Προγράμματος «Κοινωνία της Πληροφορίας», 
όπως ισχύει. 

14. Το γεγονός ότι με την εφαρμογή της παρούσας σύμ¬ 
φωνα με τους όρους και προϋποθέσεις που αναφέρονται 


σε αυτήν δεν προκαλείται δαπάνη στον Κρατικό Προϋπο¬ 
λογισμό, αποφασίζουμε: 

Άρθρο 1 

Πεδίο εφαρμογής 

1. Με την παρούσα απόφαση καθορίζονται οι προϋπο¬ 
θέσεις, η διαδικασία και οι λοιποί όροι καταβολής της επι¬ 
χορήγησης της ΚτΠ Α.Ε. από το Πρόγραμμα Δημοσίων 
Επενδύσεων για την υλοποίηση δράσεων κρατικών ενι¬ 
σχύσεων στο πλαίσιο του Επιχειρησιακού Προγράμμα¬ 
τος «Κοινωνίατης Πληροφορίας» (Ε.Π. ΚτΠ), σύμφωνα με 
το άρθρο 35 του ν. 3016/2002 (ΦΕΚ 110/Α/2002). 

2. Η παρούσα απόφαση αφορά στην εφαρμογή δράσε¬ 
ων κρατικών ενισχύσεων τις οποίες υλοποιεί η Κοινωνία 
της Πληροφορίας ΑΕ, στο πλαίσιο του Ε.Π. ΚτΠ. 

3. Τα ειδικά τεχνικά και οικονομικά χαρακτηριστικά των 
έργων καθορίζονται από τους όρους των αποφάσεων 
ένταξης πράξεων που έχουν εκδοθεί ή εκδίδονται από την 
ειδική Υπηρεσία Διαχείρισης του Επιχειρησιακού Προ¬ 
γράμματος «Κοινωνία της Πληροφορίας», σύμφωνα με 
τις διαδικασίες ένταξης πράξεων του Γ Κοινοτικού Πλαι¬ 
σίου Στήριξης και την υπ’ αριθμ. 18527/ΓΔΑΠΠΠΔΕ 156/ 
7.6.2001. απόφαση του Υπουργού Εθνικής Οικονομίας. 

Άρθρο 2 

Διαδικασία, Προϋποθέσεις καιΔικαιολογητικά 
καταβολής της επιχορήγησης 

1. Μετά την απόφαση ένταξης στο Ε.Π. ΚτΠ, η χρημα¬ 
τοδότηση των έργων καταβάλλεται στην ΚτΠ Α.Ε. μετά 
από αίτημά της και με απόφαση επιχορήγησης του αρμό¬ 
διου Υπουργού (Φορέα Χρηματοδότησης της εκάστοτε 
πράξης) σετμηματικέςτριμηνιαίες δόσεις και ανάλογα με 
την πορεία υλοποίησης των έργων και τις προβλέψεις 
πληρωμώντου επόμενου τριμήνου. 

2. Βασικές προϋποθέσεις για τη λήψη των χρηματοδο¬ 
τήσεων για κάθε έργο είναι οι ακόλουθες: 

( ά ) Υποβολή μηνιαίων/τριμηνιαίων δελτίων έργου/υπο- 
έργων από την ΚτΠ Α.Ε. με τον τύπο και τα περιεχόμενα 
που καθορίζονται στην υπ’ αριθμ. 24812/ΓΔΑΠΠΠΔΕ 
235/20.07.2001 κοινή υπουργική απόφαση, όπως ισχύει, 
βάσει των οποίων βεβαιώνεται υπεύθυνα από τα αρμόδια 
όργανα και υπηρεσίες της ΚτΠ Α.Ε. η πρόοδος του φυσι¬ 
κού και οικονομικού αντικειμένου του έργου. 

(ό) Υποβολή ανά τρίμηνο αιτήματος καταβολής της 
χρηματοδότησης στην αρμόδια για το ΠΔΕ Διεύθυνση 
του Φορέα Χρηματοδότησης της εκάστοτε πράξης βάσει 
Έκθεσης Πρόβλεψης των πληρωμών του επόμενου ημε¬ 
ρολογιακού τριμήνου. Η Έκθεση Πρόβλεψης πληρωμών 
του επόμενου ημερολογιακού τριμήνου καταρτίζεται με 
ευθύνη της ΚτΠ Α.Ε. λαμβάνοντας υπόψη: 

• Τις ήδη πραγματοποιηθείσες δαπάνες για τη συγκε¬ 
κριμένη πράξη και τις καταβολές της χρηματοδότησης 
που έχουν πραγματοποιηθεί μέχρι στιγμής (απολογι¬ 
σμός), 

• Την επικαιροποιημένη εκτίμηση πληρωμών του τρέ¬ 
χοντος τριμήνου, 

• τον αναλυτικό προγραμματισμό των ενεργειών του 
επόμενου τριμήνου και των αντίστοιχων προβλεπόμενων 
δαπανών 

(ο) Η υποβολή του αιτήματος καταβολής χρηματοδότη¬ 
σης μπορεί να πραγματοποιείται εντός του τριμήνου που 
προηγείται από το τρίμηνο αναφοράς της Έκθεσης. 

3. Η αρμόδια για το ΠΔΕ Διεύθυνση του Υπουργείου - 
Φορέα Χρηματοδότησης της εκάστοτε πράξης - εισηγεί- 
ται την έκδοση Υπουργικής απόφασης για επιχορήγηση 
της ΚτΠ Α.Ε. με την οποία δίδεται εντολή πληρωμής και 
κατανομής εξουσιοδότησης πληρωμής σύμφωνα με την 
καθιερωμένη διαδικασία. 

4. Ως δικαιολογητικά απόδοσης για την δημοσιονομική 
τακτοποίηση και απαλλαγή του υπολόγου διαχειριστή 
του αρμόδιου Υπουργείου (ΦορέαΧρηματοδότησης) ορί¬ 
ζονται: 

(α) Η εντολή κατανομής εξουσιοδότησης πληρωμής. 

(ό) Τα δικαιολογητικά που υποχρεούται να προσκομίζει 
η ΚτΠ Α.Ε. για τις εκταμιεύσεις και είναι τα ακόλουθα: 

• Δημοσίευση του ισχύοντος καταστατικού της εται¬ 
ρείας σε ΦΕΚ. 

• ΦΕΚ εκπροσώπησης. 

• Βεβαίωση φορολογικής ενημερότητας (ΦΜΥ - ΦΠΑ). 

• Βεβαίωση ασφαλιστικής ενημερότητας. 

• Βεβαίωση μη ένταξης σε καθεστώς ΦΠΑ. 

• Βεβαίωση Δ39 από το Γενικό Λογιστήριο του Κρά¬ 
τους. 

• Τιμολόγιο και Απόδειξη είσπραξης επιχορήγησης. 

(ο) Αποδεικτικό κατάθεσης του ποσού με επιταγή της 

Τράπεζας της Ελλάδος, η οποία εκδίδεται στο όνομα της 
ΚτΠ Α.Ε. και κατατίθεται σε πίστωση του λογαριασμού 
του έργου στην τράπεζα της ΚτΠ Α.Ε. 

5. Η επιχορήγηση της «Κοινωνία της Πληροφορίας 
Α.Ε.» με τα σχετικά ποσά θα πραγματοποιείται το αργό¬ 
τερο εντός δύο μηνών από την ημερομηνία υποβολής του 
αιτήματος, υπό την προϋπόθεση ότι: 

(3) τηρείται το σύνολο των προϋποθέσεων/ υποχρεώ¬ 
σεων που καθορίζονται από την παρούσα απόφαση 

(ό) έχει γίνει η εγγραφή στο ΠΔΕ των αντίστοιχων ετή¬ 
σιων πιστώσεων. 

Άρθρο 3 

Υποχρεώσεις της ΚτΠ Α.Ε. 

Η λογιστική διαχείριση των χρηματοδοτήσεων από την 
ΚτΠ Α.Ε. πραγματοποιείται σύμφωνα μετά καθοριζόμενα 
στις σχετικές διατάξεις περί επιχορηγήσεωντης φορολο¬ 
γικής νομοθεσίας, και του Ελληνικού Γενικού Λογιστικού 
Σχεδίου. 

Άρθρο 4 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

-♦- 

Αριθ. 2/41957/0025 (3) 

Παροχή της εγγύησης του Ελληνικού Δημοσίου προς την 
τράπεζα ΑΕΡΗΑ ΒΑΝΚ για την κάλυψη δανείου του 
Οργανισμού Σιδηροδρόμων Ελλάδος (ΟΣΕ) ποσού 
520.000.000 ευρώ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ 143/Α/12.7.1995). 

2. Την απόφαση της Διϋπουργικής Επιτροπής του άρ¬ 


θρου 5 του ν. 2322/1995 (συνεδρίαση αριθμ. 40 της 
8.8.2005). 

3. Την υπ’ αριθμ. 3850/3.8.2005 Απόφαση του Διοικητι¬ 
κού Συμβουλίου του ΟΣΕ. 

4. Το υπ’ αριθμ. 2417897/4.8.2005 έγγραφο του ΟΣΕ με 
το οποίο ζητά την παροχή της εγγύησης του Ελληνικού 
Δημοσίου προς την τράπεζα ΑΕΡΗΑ ΒΑΝΚ για δανεισμό 
του ποσού 520.000.000 ευρώ. 

5. Το υπ’ αριθμ. 81/21.3.2002 (ΦΕΚ 57/Α) Προεδρικό 
Διάταγμα «Συγχώνευση των Υπουργείων Εθνικής Οικο¬ 
νομίας και Οικονομικών στο Υπουργείο Οικονομίας και Οι¬ 
κονομικών». 

6. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 519/τ. 
Β'/17.3.2004), αποφασίζουμε: 

I. Παρέχουμε την ανεπιφύλακτη εγγύησητου Ελληνικού 
Δημοσίου προς την τράπεζα ΑΕΡΗΑ ΒΑΝΚ για την κάλυ¬ 
ψη δανείου του Οργανισμού Σιδηροδρόμων Ελλάδος 
(ΟΣΕ) ποσού πεντακοσίων είκοσι εκατομμυρίων 
(520.000.000) ευρώ. 

Η χορήγηση και εξυπηρέτηση του δανείου θα γίνει σύμ¬ 
φωνα με τη δανειακή σύμβαση που θα υπογράφει μεταξύ 
του ΟΣΕ και της δανείστριας Τράπεζας. 

Το Ελληνικό Δημόσιο παραιτείται απάτην εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853, 858, 862, 863 του Α. Κ. 

Η παρούσα εγγύηση και η εκπλήρωση των υποχρεώσε¬ 
ων που προβλέπονται από αυτή δε στοιχειοθετεί παρά¬ 
βαση των άρθρων 87-89 της Συνθήκης Ε.Κ. 

Το δάνειο θα συναφθεί με τους παρακάτω όρους: 

Ποσό: 520.000.000 ευρώ 

Τ ύπος δανείου: Ομολογιακόν. 3156/2003 (απαλ¬ 

λάσσεται εισφοράς του ν. 128/ 
1975 ίσης με 0,60%) 

Διάρκεια δανείου: 15 έτη 

Αποπληρωμή κεφαλαίου: Στη λήξη. 

Επιτόκιο Σταθερό, καθοριζόμενο σε πο¬ 
σοστό ίσο με το 15-ετές ΕΘΒΟ 

ΜΙΘ δννΑΡ ΒΑΤΕ έναντι 6-μη- 
νου ΕΘΒΙΒΟΒ πλέον περιθωρί¬ 
ου 0,17% ετησίως. 

Βάση υπολογισμού: Μήνας 30 ημερών προς έτος 

360 ημερών (30/360). 

Πληρωμή τόκου: Σε ετήσια βάση. 

Αμοιβές εκδόσεως και καλύψεως: 0,36% επί του συνολικού πο¬ 
σού του ομολογιακού δανείου, 
θα καταβληθεί εφάπαξ κατά 
την ημερομηνία εκδόσεως των 
ομολογιών. 

Μετην απόφαση αυτή, αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου ή άλλων επιβαρύνσεων και συνα¬ 
φών εξόδων να καταβάλουμε στη δανείστρια Τράπεζα μέ¬ 
σα σε δύο (2) μήνες από τη λήξη της εκάστοτε οφειλής τα 
ποσά που προέρχονται από την ανωτέρω αιτία και μετά 
από προηγούμενη βεβαίωση των ποσών αυτών στην αρ¬ 
μόδια ΔΟΥ στο λογ/σμό Νο 555 σύμφωνα με τη διάταξη 
του π.δ/τος αριθμ. 16/1989 (ΦΕΚ 6/1989) και τις οδηγίες 
της εγκυκλίου μας υπ’ αριθμ. 98348/2945/8.8.1979. 

Η ΑΙ_ΡΗΑ ΒΑΝΚπαρακαλείται να μας στείλει αντίγραφο 
της Σύμβασης που θα υπογράψει με τον ΟΣΕ και να μας 
ενημερώνει για την πορεία εξυπηρέτησης του δανείου. 

II. Καθορίζουμε προμήθεια υπέρ του Δημοσίου 1% για 
την παρεχόμενη εγγύησή του, την οποία θα εισπράττει η 
Τράπεζα και θα την αποδίδει στο Δημόσιο σύμφωνα με το 
υπ’ αριθμ. 2009593/1391/7.2.1996 έγγραφό μας. 

III. Από τις διατάξεις της παρούσας θα προκληθεί δαπά¬ 
νη εις βάρος του Κρατικού Προϋπολογισμού, σε περί¬ 
πτωση κατάπτωσης της εγγύησης του Δημοσίου, το ύψος 
της οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-*- 

Αριθ. 31237 (4) 

Πρόγραμμα Απόκτησης Εργασιακής Εμπειρίας (Βίαρο) 
στις Δημόσιες Υπηρεσίες χωρικής αρμοδιότητας Πε¬ 
ριφέρειας Κρήτης (Ν. Ρεθύμνου). 

Ο ΥΠΟΥΡΓΟΣ 

ΑΠΑΣΧΟΛΗΣΗ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 6του π.δ. 368/1989 Όργα- 
νισμόςτου Υπουργείου Εργασίας" (ΦΕΚ163/Α/16.6.1989). 

2. Τις διατάξεις του άρθρου 29 του ν. 1558/1985 (ΦΕΚ 
137/Α), που προστέθηκε με το άρθρο 27 του ν. 2081/1992 
(ΦΕΚ 154/Α/1992) και τροποποιήθηκε με το άρθρο 1 του 
ν. 2469/1997 (ΦΕΚ 38/Α). 

3. Τις διατάξεις του ν.δ. 212/1969 "Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού" (ΦΕΚ 112/Α/1969), όπως αναμορφώθηκε 
με τις διατάξεις του ν. 2956/2001 "Αναδιάρθρωση του ΟΑ- 
ΕΔ και άλλες διατάξεις" (ΦΕΚ 258/Α/6.11.2001). 

4. Τις διατάξεις του ν. 2434/1996 (ΦΕΚ/188/Α) "Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις". 

5. Τις διατάξεις των παρ. 1 και 15 του άρθρου 20 του ν. 
2639/1998 "Ρύθμιση εργασιακών σχέσεων, σύσταση Σώ¬ 
ματος Επιθεώρησης Εργασίας και άλλες διατάξεις" (ΦΕΚ 
205/Α/2.9.1998). 

6. Την αναγκαιότητα παρέμβασης του ΟΑΕΔ στην αγο¬ 
ρά εργασίας για την απόκτηση πρακτικής εμπειρίας ανέρ¬ 
γων πτυχιούχων και αποφοίτων σχολών νεοεισερχομέ- 
νων στην αγορά εργασίας. 

7. Την υπ’ αριθμ. 1834/21.6.2005 απόφαση του Δ.Σ. του 
ΟΑΕΔ (αριθμ. Συνεδρ. 31/21.6.2005) που μας διαβιβάσθηκε 
από τον ΟΑΕΔ με το υπ’ αριθμ. Β121004/22.6.2005 έγγρα¬ 
φό του. 

8. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του Κρατικού Προϋπολογισμού και ως εκ τούτου δεν 
εμπίπτει στις διατάξεις της παρ.3 του άρθρου 22 του 
ν. 2362/1995, αποφασίζουμε: 

Καταρτίζουμε πρόγραμμα απόκτησης εργασιακής 
εμπειρίας (δίαρβ) 150 ανέργων ηλικίας έως 40 ετών, στις 
δημόσιες υπηρεσίες χωρικής αρμοδιότητας Περιφέρειας 
Κρήτης (Ν. Ρεθύμνου). 


1. ΣΚΟΠΟΣ ΤΟΥ ΠΡΟΓΡΑΜΜΑΤΟΣ 

Το πρόγραμμα αφορά την απασχόληση 150 ανέργων 
(εγγεγραμμένων στα μητρώα ανέργων του Ο.Α.Ε.Δ.) σε 
διάφορες δημόσιες υπηρεσίες χωρικής αρμοδιότητας 
Περιφέρειας Κρήτης (Ν. Ρεθύμνου), για χρονική περίοδο 
δεκαοκτώ (18) μηνών. 

Σκοπός του προγράμματος είναι η απόκτηση εργασια¬ 
κής εμπειρίας, η προσαρμογή των επαγγελματικών προ¬ 
σόντων στην εξέλιξη και τις ανάγκες της αγοράς εργα¬ 
σίας στον τομέα της ειδίκευσής τους, ανέργων πτυχιού¬ 
χων Α.Ε.Ι., Τ.Ε.Ι., διπλωματούχων Ι.Ε.Κ., αποφοίτων 
Λυκείου Γενικής Εκπαίδευσης, Τ.Ε.Λ., Ε.Π.Λ., Τ.Ε.Ε. Β' Κύ¬ 
κλου. 

2. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκεια του προγράμματος ορίζεται στους δεκαο¬ 
κτώ (18) μήνες, έκτων οποίων ένας (1) μήνας αφορά θε¬ 
ωρητική και πρακτική ενημέρωση, καθώς και εξοικείωση 
με το εργασιακό περιβάλλον και δεκαεπτά (17) μήνες 
αφορούν τοποθέτηση σε θέσεις του τομέα της ειδίκευ¬ 
σής τους για απόκτηση εργασιακής εμπειρίας . 

3. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ 

Υπεύθυνος φορέας για την υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμμα¬ 
τος ορίζεται ο Ο.Α.Ε.Δ. 

Δικαιούχοι φορείς υλοποίησης ορίζονται οι δημόσιες 
υπηρεσίες χωρικής αρμοδιότητας Περιφέρειας Κρήτης 
και δη στο Νομό Ρεθύμνου. 

4. ΚΑΤΑΝΟΜΗ ΘΕΣΕΩΝ & ΕΙΔΙΚΟΤΗΤΩΝ 

Η κατανομή των θέσεων και των ειδικοτήτων θα καθορι¬ 
στεί με απόφαση του Διοικητή του ΟΑΕΔ, σύ μφωνα με την 
πρόταση της Γ ενικής Γ ραμματείας Περιφέρειας Κρήτης. 
Υπάρχει δυνατότητα ανακατανομής των θέσεων και ειδι¬ 
κοτήτων από το Διοικητή του Ο.Α.Ε.Δ., μετά από πρόταση 
της Γ ενικής Γ ραμματείας Περιφέρειας Κρήτης. 

5. ΩΦΕΛΟΥΜΕΝΟΙ ΑΝΕΡΓΟΙ 

Επωφελούμενοι του προγράμματος θα είναι 150 άνερ¬ 
γοι, έκτων οποίων: 

• 20 απόφοιτοι ΑΕΙ, ΤΕΙ ή ισότιμων τίτλων σπουδών ημε¬ 
δαπής ή αλλοδαπής 

• 130 διπλωματούχοι Ι.Ε.Κ., απόφοιτοι Λυκείου Γενικής 
Εκπαίδευσης, Τ.Ε.Λ., Ε.Π.Λ., Τ.Ε.Ε. Β' Κύκλου ή ισότιμων 
τίτλων σπουδών ημεδαπής ή αλλοδαπής, 

ηλικίας έως 40 ετών (γεννηθέντες μετά την 1.1.1965). 

Οι παραπάνω δικαιούχοιτου Προγράμματος θα πρέπει: 

• Να είναι άνεργοι, επιδοτούμενοι ή μη, να διαθέτουν 
δελτίο ανεργίας σε ισχύ και να έχει συμπληρωθεί το Ατο¬ 
μικό Σχέδιο Δράσης. 

• Να έχουν την Ελληνική υπηκοότητα ή την υπηκοότη¬ 
τα κράτους μέλους της Ευρωπαϊκής Ένωσης ή να είναι 
Έλληνες ομογενείς που απασχολούνται νόμιμα στην Ελ¬ 
λάδα. 

• Οι πτυχιούχοι Σχολών της αλλοδαπής πρέπει να είναι 
κάτοχοι αντίστοιχων ισότιμων τίτλων σπουδών, αναγνω¬ 
ρισμένων από το ΔΙΚΑΤΣΑ. 

• Οι άνδρες υποψήφιοι πρέπει να έχουν εκπληρώσειτις 
στρατιωτικές τους υποχρεώσεις ή να έχουν απαλλαγεί 
νόμιμα. 

Η επιλογή των ανέργων νέων από τα μητρώα ανέργων 

του ΟΑΕΔ και η τοποθέτηση αυτών σε θέσεις απόκτησης 
εργασιακής εμπειρίας στις Δημόσιες Υπηρεσίες χωρικής 
αρμοδιότητας Περιφέρειας Κρήτης (Ν. Ρεθύμνου) θα γί¬ 
νει μέσω της διαδικασίας της εξατομικευμένης παρέμβα¬ 
σης και της συνεκτίμησηςτου Ατομικού Σχεδίου Δράσης. 

Από τις ως άνω θέσεις ποσοστό τουλάχιστον 60% θα 
καλυφθεί από γυναίκες και μέχρι 40% από άνδρες. 

Στο πλαίσιο της πολιτικής πρόληψης της μακροχρόνιας 
ανεργίας: 

• τουλάχιστον 67% θα καλυφθεί από άνεργους οι οποίοι 
είναι εγγεγραμμένοι στα μητρώα ανέργων των Υπηρεσιών 
του Ο.Α.Ε.Δ. μέχρι 6 μήνες (τους τελευταίους 8 μήνες), 
όσοι είναι ηλικίας μέχρι 25 ετών και μέχρι 12 μήνες (τους τε¬ 
λευταίους 16 μήνες) όσοι είναι ηλικίας 25 ετών και άνω. 

Στο πλαίσιο της πολιτικής καταστολής της μακροχρό¬ 
νιας ανεργίας: 

• έως 33% θα καλυφθεί από άνεργους οι οποίοι είναι 
εγγεγραμμένοι από 6 μήνες και άνω, όσοι είναι ηλικίας μέ¬ 
χρι 25 ετών και από 12 μήνες και άνω, όσοι είναι ηλικίας 25 
ετών και άνω. 

6. ΙΔΙΩΤΙΚΟ ΣΥΜΦΩΝΗΤΙΚΟ 

Πριν την έναρξη του ασκούμενου στο πρόγραμμα θα 
υπογράφεται Συμφωνητικό Συνεργασίας μεταξύ του 
Ο.Α.Ε.Δ., της δημόσιας υπηρεσίας και του ασκούμενου. 

Το Συμφωνητικό Συνεργασίας θα περιλαμβάνει: 

• Νομικό πλαίσιο, 

• Πλήρη στοιχεία του ασκούμενου 

• Ακριβή διάρκεια της εργασιακής εμπειρίας 

• Θέση για απόκτηση εργασιακής εμπειρίας που θα κα¬ 
λύψει ο ασκούμενος 

• Όρους του προγράμματος 

• Δυνατότητα διακοπής του 

7. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑ ΤΗΝ ΥΛΟΠΟΙ¬ 
ΗΣΗ ΤΟΥ ΠΡΟΓΡΑΜΜΑΤΟΣ 

Οι δημόσιες υπηρεσίες, χωρικής αρμοδιότητας Γενικής 
Γραμματείας Περιφέρειας Κρήτης, υποχρεούνται να 
υποβάλλουν (στην Τεχνική Γραμματεία Βίαρθ): 

• Μηνιαίο δελτίο παρουσίας του ασκούμενου (εντός του 
πρώτου δεκαήμερου του επόμενου μήνα)το οποίο θα περι¬ 
λαμβάνει τις ημέρες παρακολούθησης του προγράμματος. 

• Έκθεση αξιολόγησης προόδου του ασκούμενου, 
σύμφωνα με το πρόγραμμα εργασιακής προσαρμογής 
της, καθώς και έκθεση αξιολόγησης του προγράμματος 
(μετά τη λήξη της Σύμβασης και όχι πέραν του διμήνου 
από τη λήξη της). 

Ο ασκούμενος υποχρεούται να υποβάλλει: 

• Έκθεση αξιολόγησηςτου προγράμματος (μετάτο πέ¬ 
ρας της απόκτησης εργασιακής εμπειρίας και όχι πέραν 
του διμήνου). 

Η τελευταία πληρωμή θα γίνεται εφόσον ο ασκούμενος 
μετά την ολοκλήρωση του προγράμματος έχει στείλει την 
Έκθεση αξιολόγησης του προγράμματος. 

8. ΑΝΤΙΚΑΤΑΣΤΑΣΗ ΑΣΚΟΥΜΕΝΟΥ 

Αν ο/η ασκούμενος/η αποχωρήσει οικιοθελώς από το 
φορέα και μέχρι τη συμπλήρωση των πέντε (5) πρώτων 
μηνών του προγράμματος, τότε αντικαθίσταται. Ο αντι¬ 
καταστάτης του ασκούμενου που αποχώρησε θα τοποθε¬ 
τηθεί στο φορέα με σύμβαση ισχύος για τον υπόλοιπο 
χρόνο. 

Για οποιαδήποτε μεταβολή προκύψει κατά τη διάρκεια 
του προγράμματος σχετικά με το ιδιωτικό συμφωνητικό 


ή με τα συνημμένα σε αυτό φύλλα, θα πρέπει να ενημε¬ 
ρώνεται η αρμόδια Υπηρεσία του ΟΑΕΔ από τη δημόσια 
υπηρεσία ή από τον ασκούμενο. 

9. ΩΡΑΡΙΟ-ΑΠΟΥΣΙΕΣ 

• Οι ασκούμενοι μπορούν να απουσιάσουν δικαιολογη¬ 
μένα ή αδικαιολόγητα (χωρίς να τους καταβάλλεται απο¬ 
ζημίωση και χωρίς υποχρέωση παράτασης του προγράμ¬ 
ματος) για σαράντα (40) εργάσιμες ημέρες, καθ' όλη τη 
διάρκεια του προγράμματος. 

• Οι ασκούμενοι μπορούν να λάβουν άδεια διακοπών 
έως σαράντα (40) εργάσιμες ημέρες με αντίστοιχη πα¬ 
ράταση του προγράμματος. 

• Η εργασιακή τους εμπειρία δεν θα υπερβαίνειτις επτά 
(7) ώρες ημερησίως, τις πέντε (5) ημέρες την εβδομάδα 
(Δευτέρα έως και Παρασκευή) και δεν θα πραγματοποιεί¬ 
ται σε βραδινές ώρες (πλέον της 22ας). 

• Σε περίπτωση που ο/η ασκούμενος/η ζητήσει άδεια 
παράτασηςτου Προγράμματος (γιαλόγους υγείας, εγκυ¬ 
μοσύνης κλπ.), πέραν των προβλεπόμενων ημερομηνιών, 
θα πρέπει να υποβάλλει έγγραφη αίτηση στην Υπηρεσία 
του Ο.Α.Ε.Δ. που ανήκει ο/η άνεργος/η, η οποία θα εξετα- 
σθεί από την Επιτροπή που θα οριστεί με απόφαση του Δι¬ 
οικητή του Ο.Α.Ε.Δ. 

10. ΑΠΟΖΗΜΙΩΣΗ ΑΣΚΟΥΜΕΝΩΝ 

Ο Ο.Α.Ε.Δ. θα καταβάλλει στους ασκούμενους για κάθε 
ημέρα και συνολικά όχι πλέον των 22 ημερών ανά μήνα: 

- 30 ευρώ ανά ημέρα μικτά για τους Πτυχιούχους Α.Ε.Ι., 
Τ.Ε.Ι. ή ισότιμων τίτλων σπουδών 

- 25 ευρώ ανά ημέρα μικτά για τους διπλωματούχους 
Ι.Ε.Κ., αποφοίτους Λυκείου Γενικής Εκπαίδευσης, αποφοί¬ 
τους Τ.Ε.Λ.,Ε.Π.Λ.,Τ.Ε.Ε. Β'κύκλου ή ισότιμωντίτλων σπου¬ 
δών. 

Από την ως άνω ημερήσια αποζημίωση θα παρακρατεί- 
ται ποσοστό 6,45% για ιατροφαρμακευτική περίθαλψη 
και 1% κατά του επαγγελματικού κινδύνου, εφαρμοζόμε¬ 
νων των διατάξεων του άρθρου 18 του ν. 2458/97 (Φ.Ε.Κ. 
15/Α/1997) και του άρθρου 18 του ν. 2874/2000. 

Η λογιστική παρακολούθηση θα γίνεται απάτη Διεύθυν¬ 
ση Οικονομικών Υπηρεσιώντου Ο.Α.Ε.Δ. σε μηνιαία βάση. 

11. ΕΠΙΛΥΣΗ ΔΙΑΦΟΡΩΝ 

Γ ια οποιαδήποτε διαφορά προκύψει μεταξύ του ΟΑΕΔ 
και των φορέων ή των ασκούμενων δύναται να υποβάλλε¬ 
ται ένσταση εντός 10 ημερών από την υπογραφή του Ιδιω¬ 
τικού Συμφωνητικού, η οποία θα εξετάζεται από επιτροπή 
που θα οριστεί με απόφαση του Διοικητή του ΟΑΕΔ. 

12. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

Παρακολούθηση 

Η διαδικασία παρακολούθησης του προγράμματος θα 
πραγματοποιείται από τις Υπηρεσίεςτου Ο.Α.Ε.Δ., σετρία 
επίπεδα: Κεντρικό (Διοίκηση), Περιφερειακό, Τοπικό. 

Έλεγχος 

Προκειμένου να εξασφαλισθεί η αποτελεσματικότητα 
των ενεργειών του προγράμματος 3ΤΑΘΕ, οι οποίες χρη¬ 
ματοδοτούνται από τον Ο.Α.Ε.Δ., λαμβάνονται τα ανα¬ 
γκαία μέτρα με σκοπό: 

• Την τήρηση των προβλεπομένων από την Υπουργική 
Απόφαση. 

• Την ορθή υλοποίηση των ενεργειών καιτη διαπίστωσή 
του εάν αυτές είναι σύμφωνες με τις ισχύουσες ρυθμίσεις. 

• Την πρόληψη ή τη διαπίστωση τυχόν παραβάσεων και 
την υποβολή κυρώσεων. 

Οι ελεγχόμενοι φορείς υλοποίησης υποχρεούνται: 

• Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

• Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπουργική Απόφαση για 
τρία (3) χρόνια μετά τη λήξη του προγράμματος. 

Για την ομαλή πορεία του προγράμματος με σκοπό την 
επίτευξη των στόχωντου, ώστε να μην υπάρχουν αποκλί¬ 
σεις, ανά εξάμηνο θα παρακολουθούνται: 

• Οι εγκριθείσες θέσεις 

• Η κάλυψη των θέσεων 

• Η καταβολή των επιχορηγήσεων κ.λπ. 

Διαδικασία ελέγχου 

α. Ελέγχους διενεργούν οι υπάλληλοι του ΟΑΕΔ σύμ¬ 
φωνα με την υπ’ αριθμ. 2/34255/0022/6.6.2001 Υπουργική 
Απόφαση, όπως τροποποιήθηκε με την υπ’ αριθμ. 2/ 
61018/0022/21.11.2003 υπουργική απόφαση και ισχύει. 

β. Ελέγχους επίσης μπορούν να διενεργούντα εντεταλ¬ 
μένα προς τούτο Εθνικά Ελεγκτικά Όργανα. 

13. ΧΡΗΜΑΤΟΔΟΤΗΣΗ 

Το κόστος του Προγράμματος ανέρχεται στο ποσό των 
1.584.000 ευρώ και θα καλυφθεί από τον προϋπολογισμό 
του ΟΑΕΔ (ΚΑΕ 2499 Γ7). Αναλυτικά: 

• 440.000 ευρώ για το έτος 2005 

• 1.056.000 ευρώ για το έτος 2006 και 

• 88.000 ευρώ για το έτος 2007. 

14. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Ο ΟΑΕΔ θα εκδώσει εγκύκλιο στην οποία θα εξειδικεύ¬ 
εται ο τρόπος εφαρμογής της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 94215 (5) 

Συγκρότηση Επιτροπής στο Υπουργείο Απασχόλησης και 
Κοινωνικής Προστασίας για τη μεταφορά στο εθνικό 
δίκαιο της χώρας μαςτης Οδηγίας 2003/72/ΕΟ «γιατην 
συμπλήρωση του καταστατικού του ευρωπαϊκού συνε¬ 
ταιρισμού, όσον αφορά το ρόλο των εργαζομένων». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα του άρ¬ 
θρου πρώτου του π.δ. 63/2005 (ΦΕΚΑ/98). 


2. Τις διατάξεις του άρθρου 14 του π.δ. 368/1989 «Ορ¬ 
γανισμός του Υπουργείου Εργασίας» όπως τροποποιή¬ 
θηκαν και ισχύουν σήμερα (ΦΕΚΑ/163). 

3. Την υπ’ αριθμ. 2003/72/ΕΟ οδηγία «για την συμπλή¬ 
ρωση του καταστατικού του ευρωπαϊκού συνεταιρισμού, 
όσον αφορά το ρόλο των εργαζομένων». 

4. Το υπ’ αριθμ. Δ.Υ./28.2.2005 έγγραφο της Δ/νσης 
Όρων Συνδρομής. 

5. Τις υποδείξεις των φορέων, αποφασίζουμε: 

Συγκροτούμε στην Κεντρική Υπηρεσία του Υπουργείου 

Απασχόλησης και Κοινωνικής Προστασίας Επιτροπή για 
τη μεταφορά στο εθνικό δίκαιο της χώρας μας της Οδη¬ 
γίας 2003/72/ΕΟ «για την συμπλήρωση του καταστατικού 
του ευρωπαϊκού συνεταιρισμού, όσον αφοράτο ρόλο των 
εργαζομένων», ως εξής: 

1. Πράσινο Ιωάννη, Νομικό Σύμβουλο του Υπουργείου, 
με αναπληρώτρια την Ζαφειριάδου Αναστασία, Πάρεδρο 
του Νομικού Συμβουλίου του Κράτους. 

2. Μπουτάρα Δέσποινα, Προϊσταμένη Τμήματος της 
Δ/νσης Συνδρομής, με αναπληρώτρια την Αντωνία Κου- 
μπαρούλη, υπάλληλο της ίδιας Δ/νσης. 

3. Φωτοπούλου Βιλελμίνη, εκπρόσωπο του Υπουργείου 
Ανάπτυξης, με αναπληρώτρια την Λόντου Κωνσταντίνα. 

4. Αρεταίο Ιωάννη, εκπρόσωπο του Υπουργείου Οικο¬ 
νομίας και Οικονομικών με αναπληρώτρια την Στείρου 
Πανωραία. 

5. Σωφρονά Αντώνιο, εκπρόσωπο του Υπουργείου 
Αγροτικής Ανάπτυξης και Τροφίμων, με αναπληρωτή τον 
Φαγκρίδα Ανάργυρο. 

6. Καζάκου Σοφία, εκπρόσωπο της ΓΣΕΕ, με αναπλη- 
ρώτρια την Βαρχαλαμά Έλλη. 

7. Βάγια Αντώνιο, εκπρόσωπο του ΣΕΒ, με αναπληρωτή 
τον Λάμπρο Παπάίωάννου. 

Γραμματέατης επιτροπής ορίζουμε τη Μοσχονά Γεωρ¬ 
γία - Χρυσομοίρα, υπάλληλο της Δ/νσης Συνδρομής, με 
αναπληρωτή τον Άγγελο Καμπούρη, υπάλληλο της ίδιας 
Δ/νσης. 

Η ομάδα θα συνεδριάζει εκτόςτου νομίμου ωραρίου ερ¬ 
γασίας και το έργο της θα ολοκληρωθεί μέχρι 18.8.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΐ.θτ 


ΡΑΧ 210 52 21 004 
Θ-ΓΠ3Μ: ννββίΤΙΗδίθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 Θυτο, προσαυξανόμενη κατά 0,20 βυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΘ: 


Τεύχος 

Περίοδος 

ΕΘΒΟ 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπτ και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοηπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ: 210 - 4071010 ΙηΙετπεΙ 

ίιΙΙρ://νννννν.ε 1 . 9 Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙετπεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























